Friedrich-Alexander-Universität Erlangen-Nürnberg

**Friedrich-Alexander-Universität Erlangen-Nürnberg** (skr. FAU, doslova Erlangensko-norimberská univerzita Friedricha Alexandra) je univerzita v Erlangene, Norimbergu a Fürthe. 

Pozostáva z piatich fakúlt s 266 katedrami a je s viac ako 25 000 študentmi druhá najväčšia univerzita v Bavorsku. Okolo 45 percent z 12 000 vedeckých a nevedeckých zamestnancov pracuje v univerzitných klinikách. Univerzita bola pomenovaná po grófovi Friedrichovi z Brandenbursko-bayreuthského kniežatstva, ktorý túto univerzitu založil, a po Karlovi Alexandrovi z Brandenbursko-ansbašského kniežatstva, ktorý ju v začiatkoch finančne podporoval. Asi tretina študentov študuje v Norimbergu. Škola úzko spolupracuje s tzv. odbornými vysokými školami (nem. Fachhochschule) a s univerzitami z okolitého regiónu, preto má vysunuté pracoviská po celom severobavorskom regióne.

## Dejiny
thumb|right|250px|Roku 1702 ako grófska rezidencia postavený 'zámok Erlangen' v centre mesta prešiel roku 1817 pod univerzitu. Dnes sa v ňom nachádza aula, vedenie univerzity a časť administratívy.
thumb|right|250px|Kollegienhaus na kraji zámockého parku bol postavený v roku 1889 ako rozšírenie univerzity a je až do dnes využívaný ako učebný a reprezentatívny objekt.
thumb|right|250px|Zámocký park je tiež časťou univerzity. Vďaka svojej skvelej centrálne polohe a blízkosti k niektorým prednáškovým miestnostiam je často využívaný študentmi na relax či štúdium. Okrem toho sa tu každoročne usporadúva 'Schlossgartenfest'.

### Založenie
Univerzita bola založená v roku 1742 v meste Bayreuth grófom Friedrichom von Brandenburg-Bayreuth ako Friedrichs-Universität, čím sa stala po Univerzite Altdorf a Würzburg treťou univerzitou vo franskom regióne. V roku 1743 bola univerzita premiestnená do mesta Erlangen do priestorov bývalej Ritterakademie na ulici Erlanger Hauptstraße. Od začiatku sa vyučovali všetky tradičné predmety ako teológia, právo, medicína a filozofia aj keď bolo študentov počas prvých rokov konštante pod 200.

V roku 1769 pripadol patronát nad univerzitou grófovi Karlovi Alexandrovi von Brandenburg-Bayreuth, ktorý ju ďalej rozvíjal a všestranne podporoval.

Po pripadnutí mesta Erlangen Bavorsku v roku 1810 obišla univerzitu hrozba uzatvorenia, v protiklade k Univerzite Altdorf, lebo bola jedinou bavorskou univerzitou, ktorá mala luteránsku teologickú fakultu. Ešte dlho potom bola univerzita ovplyvňovaná luteránstvom, stratila ale pôvodný luteránsko-konfesný charakter. Aj dnes ešte existuje na univerzite iba evanjelický a žiadny katolícky odbor, hoci štúdium katolíckej výchovy je možné pre budúcich učiteľov.

### Novodobé dejiny
V roku 1927 bola odčlenená Prírodovedecká fakulta z Filozofickej fakulty. Univerzita sa neslávne prezentovala počas nacistických časov: ako jedna z veľmi mála nemeckých vysokých škôl mala už v roku 1933 prevažne nacionálno socialistickú študentskú radu.

V roku 1961 bola začlenená Vysoká škola ekonomických a sociálnych vied v Norimbergu (Hochschule für Wirtschafts- und Sozialwissenschaften Nürnberg), pôvodne založená v roku 1919. Odvtedy nesie univerzita dodatok k názvu - Erlangen-Nürnberg. V roku 1966 bola založená Technická fakulta, pre ktorej potreby vznikol nový, na to obdobie moderný, betónový komplex budov, kde našli svoje uplatnenie inžinierske odbory, anorganická chémia, informatika a ďalšia menza. Univerzita Friedricha Alexandra sa týmto krokom stala jednou z prvých klasických univerzít, ktoré doplnili svoje spektrum predmetov o techniku. V roku 1972 univerzita pohltila Vysokú školu pedagogickú v Norimbergu.

Od roku 1999 využíva univerzita staronovú časť mesta Erlangen, Röthelheimpark. Budovy v tejto časti mesta patrili zväčša pod kasárne artilérie vytvorenej v roku 1900.

V roku 2004 bol založený nový inštitút v meste Fürth, Zentralinstitut für Neue Materialien und Prozesstechnik (ZMP), čím sa aj toto mesto norimberského regiónu stalo univerzitným. Vysunuté pracoviská sa dajú nájsť v meste Bamberg, Dr.Remeis Sternwarte (hvezdáreň), a v meste Pleinfeld, Wassersportzentrum am Brombachsee (vodné športové centrum).

## Fakulty
Od 1. októbra 2007 je univerzita rozdelená do nasledovných piatich fakúlt:

* Filozofická fakulta a odbor teológie
* Právnická a ekonomická fakulta
* Medicínska fakulta
* Prírodovedecká fakulta
* Technická fakulta

Do 30. septembra 2007 existovalo 11 nasledovných fakúlt:
* Teologická fakulta
* Právnická fakulta
* Medicínska fakulta
* Filozofická fakulta I (filozofia, dejiny a sociálne vedy)
* Filozofická fakulta II (jazykové a literárne vedy)
* Prírodovedecká fakulta I (matematika a fyzika)
* Prírodovedecká fakulta II (biológia, chémia a farmácia)
* Prírodovedecká fakulta III (geografia, geológia, mineralógia, paleontológia)
* Ekonomická a sociálno vedecká fakulta v Norimbergu (Hochschule für Wirtschafts- und Sozialwissenschaften Nürnberg, založená 1919, začlenená k univerzite
* Technická fakulta (1966)
* Pedagogická fakulta (1972) v Norimbergu

## Známe osobnosti
Na FAU študovali a pôsobili množstvo známych osobností:
* Paul Lorenzen a Wilhelm Kamlah, zakladatelia filozoficke Erlangenskej školy
* Karl Georg Christian von Staudt (1798-1867), jeden zo zakladateľol projektívnej geometrie
* Felix Klein vyvinul Erlangenský program
* Johann Christian von Schreber (1739-1810), profesor pre lekárnictvo a botaniku, zakladateľ (1770) a riaditeľ (seit 1773) botanickej záhrady pri Nürnberger Tor (bývalá vstupná brána do Erlangenu)
* Johann Georg Meusel, profesor dejín a histórie
* Georg Simon Ohm (1789-1854), fyzik
* Ludwig Andreas Feuerbach (1804-1872), filozof, náboženský kritik 
* Justus von Liebig (doktrandská promócia roku 1821), chemik 
* Eduard Buchner (1860-1917), chemik, Nobelova cena v chemickom odbore 1907
* Emil Fischer (1852-1919), chemik, Nobelova cena v chemickom odbore 1902
* Ludwig Erhard (1897-1977), spolkový minister hospodárstva, nemecký predseda vlády, absolvent Hochschule für Wirtschafts- und Sozialwissenschaften Nürnberg, začlenená do Univerzity Erlangen

## Slávnosti

### Schlossgartenfest
Od roku 1951 sa každoročne koná v juni alebo júli. S okolo 6000 účastníkmi patrí k najväčším záhradným slávnostiam v Európe. Záhrada Schlossgarten v centra mesta Erlangen je počas tejto oslavy premenená na veľkú plesovú sálu pod šírym nebom. Večer po príchode noci sa zapaľuje ohňostroj. Počas oslavy sa stretávajú okrem študentov a profesorov aj politický prominenti Bavorska. Slávnosť sa prvýkrát usporiadala počas rektorátu Prof. Dr. Rudolfa Pohle. V roku 1969 bola slávnosť zrušená kvôli študentským nepokojom, v rokoch 1966, 1980 a 200 kvôli zlému počasiu.

### Winterball
Každý január sa v norimberskej Meistersingerhalle usporadúva zimný ples, Winterball. S 2000 účastníkmi patrí k menším akciám univerzity.

## Ostatné pridružené organizácie
* Chemische Gesellschaft Erlangen
* Klinikum 
* Univerzitná knižnica
* Regionales Rechenzentrum Erlangen - Regionálne výpočtové stredisko Erlangen
* Sprachenzentrum
* Sportzentrum
* Studentenwerk
* Collegium Alexandrinum
* Bayerisches Hochschulzentrum für Lateinamerika an der Friedrich-Alexander-Universität Erlangen (BayLAT) 

## Referencie


## Iné projekty

## Externé odkazy
* Oficiálna webprezencia Univerzity Friedrich-Alexander Erlangen-Nürnberg
* Internetový vyhľadávač prednášok, miestonstí a ľudí na FAU

Erlangen-Nurnberg
Kategória:Erlangen
Kategória:Norimberg